
22-TA-216: Noteikumu projekts (Jauns)
Kārtība, kādā Eiropas Savienības fondu 2021.-2027. gada plānošanas periodā nodrošina ieguldījumu uzraudzību un izvērtēšanu, kā arī izstrādā un uztur Kohēzijas politikas fondu vadības informācijas sistēmu

	1.
	Noteikumu projekts
17.2. uzkrāt datus par projektu iesniedzējiem, finansējuma saņēmējiem, dalībniekiem Eiropas Sociālā fonda un Taisnīgas pārkārtošanās fonda projektos un gala saņēmējiem (tai skaitā fiziskām personām), projektu partneriem, iznākuma un rezultāta rādītājiem, horizontālo principu ieviešanu un to rādītājiem, kā arī izvērtēšanai nepieciešamos datus un rādītājus;
	Iebildums
Lūdzam precizēt MK noteikumu projektā 17.2.apakšpunkta redakciju un papildināt anotāciju ar skaidrojumu, nosakot, ka vadības informācijās sistēmā tiek uzkrāti un pēc pieprasījuma arī sniegti dati atbilstoši prasītajai datu formai atbildīgajām iestādēm vienkāršoto izmaksu piemērošanas izvērtēšanai un metodiku sagatavošanai, vadošai iestādei Eiropas Komisijas sagatavoto vienoto likmju verificēšanai, kā arī revīzijas iestādei atbildīgo iestāžu metodiku pārbaudei. Skaidrojam, ka dažādu projektu vēsturisko datu uzkrāšana un sniegšana atbilstoši pieprasītajai formai Eiropas Savienības fondu administrēšanā iesaistītajām institūcijā ir ļoti nepieciešama, lai nodrošinātu uz Eiropas Parlamenta un Padomes 2021.gada 24.jūnija regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 53.panta 2.punkta izpildi un ar šo noteiktos pienākumus iestādēm Eiropas Savienības fondu  2021.-2027.gada plānošanas perioda vadības likuma ietvarā.
Piedāvātā redakcija
uzkrāt datus par projektu iesniedzējiem, finansējuma saņēmējiem, dalībniekiem Eiropas Sociālā fonda un Taisnīgas pārkārtošanās fonda projektos un gala saņēmējiem (tai skaitā fiziskām personām), projektu partneriem, iznākuma un rezultāta rādītājiem, horizontālo principu ieviešanu un to rādītājiem, kā arī izvērtēšanai un vienkāršoto izmaksu piemērošanai nepieciešamos datus un rādītājus;
	Inese Čerpakovska (VARAM)

	2.
	Noteikumu projekts
17.2. uzkrāt datus par projektu iesniedzējiem, finansējuma saņēmējiem, dalībniekiem Eiropas Sociālā fonda un Taisnīgas pārkārtošanās fonda projektos un gala saņēmējiem (tai skaitā fiziskām personām), projektu partneriem, iznākuma un rezultāta rādītājiem, horizontālo principu ieviešanu un to rādītājiem, kā arī izvērtēšanai nepieciešamos datus un rādītājus;
	Priekšlikums
Lūdzam izvērtēt nepieciešamību visā MK noteikumu projektā, tai skaitā 17.2. un 24.5.apakšpunktā, lietot “Eiropas Sociālais fonds Plus”, ņemot vērā, ka jaunajā Eiropas Savienības fondu 2021.-2027.gada plānošanas periodā Eiropas Sociālais fonds pārdēvēts par “Eiropas Sociālais fonds Plus”.
Piedāvātā redakcija
-
	Inese Čerpakovska (VARAM)

	3.
	Noteikumu projekts
17.2. uzkrāt datus par projektu iesniedzējiem, finansējuma saņēmējiem, dalībniekiem Eiropas Sociālā fonda un Taisnīgas pārkārtošanās fonda projektos un gala saņēmējiem (tai skaitā fiziskām personām), projektu partneriem, iznākuma un rezultāta rādītājiem, horizontālo principu ieviešanu un to rādītājiem, kā arī izvērtēšanai nepieciešamos datus un rādītājus;
	Priekšlikums
Lūdzam pārskatīt MK noteikumu projektā 17.2.apakšpunkta redakciju un nepieciešamības gadījumā papildināt arī ar atsauci uz ERAF projektiem. Priekšlikums ierosināts, ņemot vērā, ka  MK noteikumu projekta  “Eiropas Savienības fondu projektu pārbaužu veikšanas kārtība 2021.–2027. gada plānošanas periodā” 1.pielikumā “Pārskats par projekta dalībniekiem” norādīts, ka pārskatu par projekta dalībniekiem iesniedz reizi gadā par dalībniekiem ESF un TPF projektos, kuros ir noteikts uzraudzības rādītājs “dalībnieku/personu skaits”, kā arī tajos ERAF projektos, kas paredz fizisku personu apmācības vai kapacitātes stiprināšanas pasākumus, vienlaikus MK noteikumu projekta “Eiropas Savienības fondu projektu pārbaužu veikšanas kārtība 2021.–2027. gada plānošanas periodā ” 53.punkts nosaka, ka finansējuma saņēmējs saskaņā ar līgumu vai vienošanos par projekta īstenošanu vienu reizi gadā līdz 30. janvārim (par iepriekšējo kalendāra gadu) un, ja attiecināms, arī kopā ar noslēguma maksājuma pieprasījumu ievada vadības informācijas sistēmā pārskatu par projekta dalībniekiem.  Savukārt šī MK noteikumu projekta 17.2.apakšpunktā norādīts, ka Kohēzijas politikas fondu vadības informācijas sistēmas uzdevums ir uzkrāt datus par projektu iesniedzējiem, finansējuma saņēmējiem, dalībniekiem Eiropas Sociālā fonda un Taisnīgas pārkārtošanās fonda projektos un gala saņēmējiem (tai skaitā fiziskām personām), projektu partneriem, iznākuma un rezultāta rādītājiem, horizontālo principu ieviešanu un to rādītājiem, kā arī izvērtēšanai nepieciešamos datus un rādītājus. Ierosinātie precizējumi nodrošinātu, ka abos MK noteikumu projektos būtu noteiktas vienādas prasības un radīta vienota izpratne par ES fondu projektu dalībnieku datu uzkrāšanu.
Piedāvātā redakcija
-
	Inese Čerpakovska (VARAM)

	4.
	Anotācija (ex-ante)
1.1. Pamatojums 
	Priekšlikums
Lūdzam MK noteikumu projekta anotācijā skaidrot MK protokollēmuma 3.punkta piemērošanu, lai ministrijām būtu skaidrs kādos gadījumos MK noteikumu projektos par specifiskā atbalsta mērķa īstenošanu ir jāietver nosacījumi par mērķa grupas dalībnieku atpazīšanu.
Piedāvātā redakcija
-
	Inese Čerpakovska (VARAM)



